Talað er um heilkornavörur þegar allt sem var upphaflega í korninu er enn til staðar og ekkert hefur verið sigtað frá eftir mölun . Af hverju heilkornavörur ? Rannsóknir benda til að neysla á grófu kornmeti dragi úr líkunum á hjarta - og æðasjúkdómum og sykursýki af tegund 2 . Grófa kornmetið veitir auk þess meiri mettunartilfinningu og fyllingu og hjálpar þannig til við að halda þyngdinni innan eðlilegra marka . Að auki hefur lengi verið vitað að trefjaríkar vörur hafa góð áhrif á meltinguna og benda rannsóknir til þess að neysla trefjaríkra vara úr jurtaríkinu dragi úr líkum á krabbameini í ristli . Auglýsing Einfalt að velja hollara Úrval af heilkornavörum , þ.m.t. heilkornabrauðum , hefur aukist mikið á undanförnum árum , sem ætti að stuðla að aukinni neyslu þeirra . Bakarar hafa þar lagt sitt af mörkum en fjöldi heilkornabrauða hefur komið á markaðinn . Að ofansögðu er því ljóst að það er heilsufarslegur ávinningur af því að auka neyslu á heilkornabrauði og öðrum heilkornavörum . Hólmfríður Þorgeirsdóttir og Elva Gísladóttir verkefnisstjórar næringar